पाएं अपने शहर की ताज़ा ख़बरें और फ्री ई-पेपरडाउनलोड करें
राजकोट में कोरोना पॉजिटिव के मामलों में आंशिक राहत होने की जानकारी प्रशासन की ओर से दी गई है। लेकिन समय पर इलाज और लापरवाही बरतने पर फेफड़ों में इंफेक्शन, खून जमा होने जैसे लक्षणों का प्रमाण बढ़ने पर इसमें अनेक मरीजों की जान भी जा रही है इसलिए स्थिति चिंताजनक है। इसलिए जिले में गंभीर मरीजों और मौत का प्रमाण आज भी यथावत है।
पिछले 11 दिनों में 665 मरीजों की मौत दर्ज हुई है। राजकोट सिविल अस्पताल में 800 बेड में से अधिकांश बेड मरीजों से भरे हुए है। जबकि ऑक्सीजन की कमी के लिए मरीजों को कुछ हद तक राहत मिली है। वहीं आईसीयू और वेंटिलेटर हाऊसफुल है।
जिसके कारण कोरोना से गंभीर होने पर जान बचाने के लिए तुरंत इलाज उपलब्ध होना अभी भी कठीन है। जिसके चलते मौतों का सिलसिला अनवरत जारी है। विरपुर में जलाराम बापा की धर्मशाला में कोरोना ग्रस्त मरीजों को आईसोलेशन के लिए 50 बेड उपलब्ध कराए गए है। इसके अलावा मरीजोें को सुबह चाय-नाश्ते के साथ दोपहर और शाम के समय भोजन की भी व्यवस्था की गई है।
अलग-अलग अस्पतालों में 3544 मरीजाें का चल रहा है इलाज, 514 मरीज डिस्चार्ज हुए
राजकोट में पिछले चौबीस घंटे में कोरेाना का इलाज ले रहे 59 मरीजों की मौत हो गई है, जबकि अंतिम निर्णय डेथ ऑडिट कमेटी द्वारा लिया जाएगा। बीते दिन 62 मरीजों की मौत हुई थी उसमेें 11 मरीजों की मौत कोविड-19 के कारण होने की पुष्टि डेथ ऑडिट कमेटी द्वारा की गई है।
शुकवार को जिले में 168 नए पॉजिटिव केस दर्ज किए गए है। इसके साथ ही कुल केस का आंकड़ा 36606 तक पहुंच गया है। वहीं अलग-अलग अस्पतालों में 3544 मरीजों का इलाज चल रहा है। बीते दिन 514 मरीजों के कोरोनामुक्त होने के बाद उन्हें डिस्चार्ज किया गया है।
वडोदरा में 435 हुआ मृत्यांक, 947 नए पॉजिटिव केस दर्ज
वडोदरा| वडोदरा महानगरपालिका द्वारा जारी किए गए आंकड़ों के अनुसार वडोदरा शहर-जिले में शुक्रवार को रिकॉर्ड ब्रेक 947 पॉजिटिव केस के साथ कुल आंकड़ा 49515 तक पहुंच गया है। जबकि कोरोना का इलाज के दौरान 11 मरीजाें की मौत के साथ जिले में कुल मृत्यांक 435 हो गया है।
शुक्रवार को 806 मरीजों के ठीक हो जाने के बाद उन्हें डिस्चार्ज किया गया है। इस तरह अभी तक कुल 39890 मरीज रिकवर होकर अपने घर पहुंच चुके है। वडोदरा में अभी 9190 एक्टिव केस में से 587 मरीज ऑक्सीजन पर है, 366 मरीज वेंटिलेटर पर है और 8237 मरीजों की हालत स्थिर बताई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn